b'\n_START_ARTICLE_\nDr\xc5\xbeavno prvenstvo Slovenije v rallyju\n_START_PARAGRAPH_\nDr\xc5\xbeavno prvenstvo Slovenije v rallyju je avtomobilisti\xc4\x8dno tekmovanje, ki je bilo ustanovljeno leta 1992. Od takrat je bilo odpeljanih ve\xc4\x8d kot sto rallyjev, naslov prvaka pa je osvojilo enajst dirka\xc4\x8dev s \xc5\xa1estimi ter \xc5\xa1tirinajst sovoznikov z devetimi razli\xc4\x8dnimi znamkami avtomobilov. Najuspe\xc5\xa1nej\xc5\xa1i med vozniki je Darko Peljhan s \xc5\xa1estimi ter Miran Kacin, Matja\xc5\xbe Koro\xc5\xa1ak ter Florjan Rus  med sovozniki s tremi naslovi prvaka. Rallyje je dobilo dvajset voznikov ter triintrideset sovoznikov.\n_START_SECTION_\nYugo Pokal\n_START_PARAGRAPH_\nZa\xc4\x8detki Yugo pokala segajo v leto 2001, ko se se v klubu MPI Racing Idrija odlo\xc4\x8dili na pobudo Mirana Kacina, da bi izvedli to vrstno tekmovanje. Pogoj za tekmovalce, ki so \xc5\xbeeleli nastopiti v tem pokalu je bil le, da so dirkalniki znamke Zastava Yugo. Pri krovni avtomobilisti\xc4\x8dni organizaciji A\xc5\xa0 2005 so tudi potrdili razpis tekmovanja, ki je za\xc5\xbeivel v letu 2002, ko je bilo med prijavljenimi preko 20 tekmovalcev.'